A4-0247/98

Ψήφισμα σχετικά με την έκθεση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών που αφορά τα κοινοτικά μέτρα που επηρεάζουν τον τουρισμό (1995/1996) (COM(97)0332 - C4-0576/97)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(97)0332 - C4-0576/97) και το συνοδευτικό έγγραφο εργασίας (SEC(97)1419),

- έχοντας υπόψη την απόφαση του Συμβουλίου 92/421/ΕΟΚ σχετικά με ένα κοινοτικό σχέδιο δράσης για τη στήριξη του τουρισμού ((ΕΕ L 231 της 13.8.1992, σελ. 26)),

- έχοντας υπόψη το πράσινο βιβλίο της Επιτροπής σχετικά με το ρόλο της Ένωσης στον τομέα του τουρισμού (COM(95)0097),

- έχοντας υπόψη την έκθεση της Επιτροπής σχετικά με την πολιτική προστασίας για τον τουρισμό και την ενέργεια (SEC(96)0496),

- έχοντας υπόψη την έκθεση αριθ. 3/96 του Ελεγκτικού Συνεδρίου της 14ης Ιουλίου 1998 σχετικά με την τουριστική πολιτική και την προώθηση του τουρισμού ((ΕΕ C 17 της 16.1.1997, σελ. 1.)), και την τελική έκθεση της Επιτροπής προς το Ευρωπαϊκό Κοινοβούλιο και το Ελεγκτικό Συνέδριο σχετικά με τον έλεγχο των παλαιότερων δράσεων στον τομέα του τουρισμού (SEC(98)1213),

- έχοντας υπόψη προηγούμενα ψηφίσματά του και ιδιαίτερα της 25ης Οκτωβρίου 1996 σχετικά με ένα πρώτο πολυετές πρόγραμμα στήριξης του τουρισμού στην Ευρώπη ((EE C 347 της 18.11.1996, σελ. 441.)) σχετικά με τα κοινά μέρα που επηρεάζουν τον τουρισμό ((ΕΕ C 347 της 18.11.1996, σελ.441.)) και σχετικά με μία αξιολόγηση του κοινοτικού προγράμματος δράσης για τον τουρισμό 1993-1995 ((EE C 347 της 18.11.1996, σελ. 446.)), της 17ης Φεβρουαρίου 1998 σχετικά με την έκθεση του Ελεγκτικού Συνεδρίου αριθ. 3/96 ((EE C 80 της 16.3.1998, σελ. 38.)), της 10ης Μαρτίου 1998 σχετικά με το ευρώ και τον τουρισμό ((EE C 104 της 6.4.1998, σελ. 71.)) και της 31ης Μαρτίου 1998 για τη βελτίωση της ασφάλειας, τα δικαιώματα των καταναλωτών και τα εμπορικά πρότυπα στον τομέα του τουρισμού ((EE C 138 της 4.5.1998, σελ. 38.)),

- έχοντας υπόψη την πρόταση ψηφίσματος των βουλευτών Parodi και Viceconte σχετικά με την προώθηση του τουρισμού και με τα νέα συνοδευτικά μέτρα (B4-0820/97),

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0247/98),

A. λαμβάνοντας υπόψη ότι η Επιτροπή έχει παρουσιάσει μια έκθεση σχετικά με το κοινοτικά μέτρα που επηρέασαν τον τουρισμό κατά τη διετία 1995-1996[semigr ] ότι από αυστηρά θεωρητική άποψη δεν έχει προσδιοριστεί κάποια νομική βάση για τη εκπόνηση εκθέσεως σχετικά με τις δράσεις του 1996 που ανελήφθησαν εκτός των χρονικών πλαισίων της απόφασης 92/421/ΕΟΚ του Συμβουλίου αλλά ότι στην ουσία πολλές από τις αναληφθείσες δράσεις κατά το έτος αυτό εμπίπτουν στο σχέδιο δράσης 199-1995 για τη στήριξη του τουρισμού και ως εκ τούτου θα ήταν λογικά δυνατό να παρουσιαστούν μαζί με τις δράσεις που αναλήφθησαν το 1995,

Β. λαμβάνοντας υπόψη ότι είναι και χρήσιμο και σημαντικό να ασκείται ένας τακτικός και δημοκρατικός έλεγχος όλων των κοινοτικών μέτρων που επηρεάζουν τον τουρισμό[semigr ] ότι η Επιτροπή πρέπει να συνεχίζει να παρουσιάζει τις ετήσιες εκθέσεις της, συνοψίζοντας τις δραστηριότητές της στον τομέα αυτό και συνοψίζοντας, στο μέτρο του δυνατού, τις δράσεις που ανέλαβε[semigr ] ότι ο εν λόγω δημοκρατικός έλεγχος πρέπει να αφορά όλες τις ενισχύσεις που χορηγούνται στον τουρισμό μέσω των περιφερειακών ταμείων,

Γ. λαμβάνοντας υπόψη ότι θα πρέπει να διεξάγεται κατ´ έτος συζήτηση στους κόλπους του Ευρωπαϊκού Κοινοβουλίου βάσει της εκθέσεως της Επιτροπής η οποία θα παράσχει τη δυνατότητα να μελετηθούν η συνάφεια και η αποτελεσματικότητα των κοινοτικών δράσεων, συμπεριλαμβανομένων όλων των ενισχύσεων που χορηγούνται στον τουρισμό μέσω των περιφερειακών ταμείων, καθώς και ο συντονισμός και η συνάφεια της γενικότερης πολιτικής,

Δ. λαμβάνοντας υπόψη ότι ο τουρισμός αποτελεί προνομιούχο μέσο για τη συγκεκρμενοποίηση της ευρωπαϊκής ιθαγένειας και παράλληλα προσφέρει την εικόνα της Ευρώπης στους επισκέπτες που προέρχονται από άλλες περιοχές του κόσμου,

Ε. έχοντας υπόψη ότι ο προσανατολισμός της Ευρώπης είναι η προάσπιση ενός τουρισμού που ευνοεί την ποιότητα,

ΣΤ. έχοντας υπόψη ότι η Επιτροπή έχει χαρακτηρίσει τον τουρισμό ως έναν από τους πέντε οικονομικούς τομείς με το μεγαλύτερο δυναμικό ανάπτυξης και δημιουργίας θέσεων απασχόλησης χαμηλού κόστους, τόσο ειδικευμένων όσο και λιγότερο ειδικευμένων, ιδιαίτερα για τις γυναίκες και τους νέους,

Ζ. λαμβάνοντας υπόψη ότι ο τουρισμός είναι μία διαγώνια δραστηριότητα που καλύπτεται από διάφορες κοινοτικές πολιτικές, πρέπει να διευκρινισθεί με σαφήνεια ποιές είναι αυτές οι πολιτικές και να καθιερωθούν στρατηγικές στη βάση των προτεραιοτήτων του τομέα σε συμφωνία με τις εθνικές και περιφερειακές αρχές[semigr ]

Η. λαμβάνοντας υπόψη ότι είναι απαραίτητο να καταρτιστεί ένα πρόγραμμα δράσης και να διατεθούν επαρκείς πόροι στη Διεύθυνση Τουρισμού της Επιτροπής, ούτως ώστε να δοθεί η πολιτική βαρύτητα που απαιτείται σε μία τόσο σημαντική από οικονομικής σκοπιάς δραστηριότητα, όπως είναι ο τουρισμός, στην Ευρωπαϊκή Ένωση, και με τον τρόπο αυτό να καταστεί δυνατός ο αποτελεσματικός έλεγχος των κοινοτικών δράσεων στον τουριστικό τομέα και να διασφαλιστεί η στενή και επαρκής σύνδεση με τον εν λόγω τομέα[semigr ]

Θ. έχοντας υπόψη ότι η επικουρικότητα πρέπει να παραμείνει η κατευθυντήρια αρχή για τις κοινοτικές δράσεις υπέρ του τουρισμού στα πλαίσια της οποίας κάθε κλάδος της διοίκησης από την Κοινότητα έως τις τοπικές αρχές θα αναλάβει αρμοδιότητες στους τομείς εκείνους στους οποίους είναι σε θέση να παράγει πραγματική προστιθέμενη αξία, αναγνωρίζοντας ωστόσο τον ρόλο που μπορεί να διαδραματίσει ο καθένας όσον αφορά την ανάπτυξη μιας ζωντανής και βιώσιμης τουριστικής βιομηχανίας,

Ι. λαμβάνοντας υπόψη ότι η κοινοτική παρέμβαση πρέπει να επιτευχθεί μέσω του συντονισμού και της ενισχυμένης συνεργασίας προκειμένου να αντιμετωπισθούν οι προκλήσεις που θέτει στην Ευρώπη η παγκοσμιοποίηση της οικονομίας γενικά και του τουρισμού ειδικότερα[semigr ]

ΙΑ. έχοντας υπόψη ότι η Επιτροπή διαπίστωσε ότι «σήμερα, περισσότερο από ποτέ, υπάρχει αυξημένη συνειδητοποίηση της σημασίας της υπεύθυνης χρήσης των μη ανανεώσιμων πόρων και της ανάγκης εξασφάλισης της μεταβίβασής τους στις μελλοντικές γενεές», (COM(97)0332, σελ. 20, σημείο 4), καθώς και έχοντας υπόψη την έρευνα του Ευρωβαρομέτρου ((Στοιχεία και αριθμοί για τις διακοπές των Ευρωπαίων (1997-1998), Μάρτιος 1998)), σύμφωνα με την οποία οι πλέον συνηθισμένες αιτίες των προβλημάτων στον τόπο των διακοπών είναι η γενική κατάσταση του περιβάλλοντος (9%) ή η κατάσταση του περιβάλλοντος στον τόπο διακοπών (8%),

ΙΒ. έχοντας υπόψη ότι θα πρέπει να διαδοθούν τα αποτελέσματα της βελτίστης πρακτικής κατά την εκμετάλλευση των τηλεματικών υπηρεσιών και ότι θα πρέπει να τύχουν ευρείας ενθάρρυνσης οι επενδύσεις και η κατάρτιση με τη χρήση των νέων τεχνολογιών,

ΙΓ. έχοντας υπόψη ότι η Διάσκεψη Llandudno, που πραγματοποιήθηκε στις 22 Μαΐου 1998 υπό την αιγίδα της Βρετανικής Προεδρίας, είχε ως θέμα τον τουρισμό και τις ΜΜΕ και είχε ως στόχο τη μεγιστοποίηση των δυνατοτήτων τους εντός της Ενιαίας Αγοράς,

ΙΔ. λαμβάνοντας υπόψη ότι η Ομάδα Υψηλού Επιπέδου για τον Τουρισμό και την Απασχόληση οφείλει να υποβάλει τα συμπεράσματα και τις συστάσεις της μέχρι τα τέλη του Οκτωβρίου 1998,

1. ζητεί από την Επιτροπή να συνεχίσει εφαρμόζοντας την πρακτική που συνίσταται στην υποβολή ετησίας εκθέσεως στο Κοινοβούλιο και το Συμβούλιο σχετικά με όλες τις κοινοτικές δράσεις που αφορούν τον τουρισμό και να προβαίνει στο μέτρο του δυνατού, σε μια αξιολόγηση των δράσεων των προηγουμένων ετών που ολοκληρώθηκαν κατά τη διάρκεια του υπό ανασκόπηση έτους[semigr ]

2. καλεί την Επιτροπή να προβεί σε λεπτομερή ανάλυση των προτάσεων σχετικά με τον τουρισμό που έχουν υποβληθεί από τα 15 κράτη μέλη στα αντίστοιχα εθνικά προγράμματα για την απασχόληση, δεδομένου ότι ο τουρισμός αναγνωρίζεται ως αποφασιστικός τομέας για τη δημιουργία θέσεων απασχόλησης[semigr ]

3. υπογραμμίζει ότι, σύμφωνα με τις προσπάθειες που έχουν ήδη αναληφθεί από την Επιτροπή και την ανάλυση της προόδου που σημειώθηκε ως προς τα βασικά θέματα που συνδέονται με τον τουρισμό, μετά την εφαρμογή των κοινοτικών μέτρων στον εν λόγω τομέα, θα πρέπει να ενισχυθούν τα μέσα για την υπέρβαση των διαρθρωτικών εμποδίων σε μια κοινοτική τουριστική πολιτική[semigr ]

4. χαιρετίζει την έκθεση της Επιτροπής σχετικά με τον έλεγχο των παλαιότερων δράσεων στον τομέα του τουρισμού θεωρεί ότι είναι πλέον χρόνος να ολοκληρωθούν όσο το δυνατόν γρηγορότερα και αποτελεσματικότερα οι διερευνήσεις των προβλημάτων που συνδέονται με την κοινοτική τουριστική πολιτική στο παρελθόν, προκειμένου από τώρα και στο εξής να επικεντρωθεί η προσοχή σε εκείνες τις δράσεις που είναι αναγκαίες για την ανάπτυξη ενός σαφούς, θετικού και δυναμικού πλαισίου για τη μελλοντική τουριστική πολιτική, το οποίο θα έχει και την υποστήριξη όλων των θεσμικών οργάνων[semigr ]

5. προτείνει τη δημιουργία μιας Διεύθυνσης για τον τουρισμό στους κόλπους της ΓΔ ΧΧΙΙΙ, η οποία θα προικοδοτηθεί με τους κατάλληλους πόρους στα πλαίσια των επομένων προϋπολογισμών και η οποία θα έχει στους κόλπους της μονάδες αρμόδιες για:

- την εξαφάλιση ενός ουσιαστικού, λογικού και συστηματικού συντονισμού και μιας κατάλληλης διαβούλευσης με τις λοιπές Γενικές Διευθύνσεις σχετικά με όλες τις πτυχές των εργασιών τους που άπτονται της κοινοτικής τουριστικής πολιτικής ιδιαίτερα δε σε σχέση με τις μεταφορές, την περιφερειακή πολιτική, το περιβάλλον, τη φορολογική πολιτική και τα θέματα καταναλωτών[semigr ]

- τη διατήρηση στενών και συνεχών σχέσεων με τις λοιπές Διευθύνσεις της ΓΔ ΧΧΙΙΙ που είναι αρμόδιες για την πολιτική στήριξης των μικρομεσαίων επιχειρήσεων[semigr ]

- τον συντονισμό με τους κυβερνητικούς φορείς μέσω της Συμβουλευτικής Επιτροπής ώστε να εξασφαλισθεί η συμπληρωματικότητα των μέτρων[semigr ]

- τη θέσπιση μιας μόνιμης διαβούλευσης με τα εθνικά σώματα που είναι αρμόδια για τον τουρισμό καθώς και με τους διαφόρους κλάδους της τουριστικής βιομηχανίας θέτοντας στη διάθεσή τους τα αποτελέσματα μελετών και εκθέσεων που εκπονήθηκαν ή παραγγέλθηκαν από την Επιτροπή και δεχόμενη τακτικές και επίκαιρες πληροφορίες σχετικά με τα προβλήματα και τις ανάγκες του τομεά[semigr ]

- την εκ των προτέρων και των υστέρων αξιολόγηση όλων των αμέσων δράσεων που χρηματοδοτούνται από την Επιτροπή και έχουν σχέση με τον τουρισμό και την εξασφάλιση της μεσοπρόθεσμης παρακολούθησης της εκτέλεσης των σχεδίων στις περιπτώσεις που παρίσταται ανάγκη[semigr ]

- την παροχή περισσοτέρων πληροφοριών στους τουρίστες σχετικά με όλες τις πτυχές των δικαιωμάτων και των ευθυνών τους ως καταναλωτές[semigr ]

6. υποστηρίζει ότι η κοινή αρχή επί του προϋπολογισμού οφείλει να εξασφαλίσει ένα επαρκή και αποτελεσματικό προϋπολογισμό για άμεσες κοινοτικές δράσεις στον τομέα του τουρισμού στον κοινοτικό προϋπολογισμό στις προσεχείς δημοσιονομικές προοπτικές για το 1999 προκειμένου να αναπτυχθούν εκείνες οι περιοχές όπου η Κοινότητα μπορεί να συνεισφέρει ουσιαστικά[semigr ]

7. είναι της άποψης ότι η στρατηγική που εμπεριέχεται στην πρόταση για ένα πολυετές πρόγραμμα για τον τουρισμό («Philoxenia»), το οποίο παρουσίασε η Επιτροπή το 1996, αποτελεί, σε γενικές γραμμές, ένα κατάλληλο πλαίσιο για τη μελλοντική εξέλιξη της κοινοτικής τουριστικής πολιτικής[semigr ]

8. ζητεί από την Προεδρία του Συμβουλίου Υπουργών για θέματα τουρισμού να συγκαλέσει, το συντομότερο δυνατό, συνεδρίαση, προκειμένου να ληφθεί απόφαση σχετικά με την έγκριση κατάλληλου πολυετούς προγράμματος πλαισίου που θα αποτελέσει την αναγκαία νομική βάση για συμπληρωματικές και συνεκτικές κοινοτικές δράσεις στον τομέα του τουρισμού[semigr ]

9. θεωρεί ότι η μεταρρύθμιση των διαρθρωτικών ταμείων που προβλέπεται στην Ατζέντα 2000 πρέπει να λαμβάνει υπόψη την ανάγκη συντονισμένης υποστήριξης της τουριστικής βιομηχανίας, βελτιώνοντας τις υποδομές, την προστασία του περιβάλλοντος και την επαγγελματική επιμόρφωση που απαιτούνται για τη δημιουργία του ευρώ και την ποιότητα του τουρισμού[semigr ]

10. φρονεί ότι θα πρέπει να επιδιωχθεί η προώθηση της Ευρώπης ως τουριστικού προορισμού σε αγορές τρίτων χωρών έτσι ώστε να διατηρηθεί το μερίδιο αγοράς της Ευρώπης[semigr ] θεωρεί, ωστόσο, ότι όλα τα μέτρα που θα ληφθούν από την Επιτροπή ως προς το θέμα αυτό πρέπει να συμμορφώνονται πλήρως με την αρχή της επικουρικότητας και να επιδεικνύουν μια σαφή προστιθέμενη αξία με το να επικεντρώνονται σε εκείνους τους τομείς όπου η κοινοτική πολιτική εξασφαλίζει ορατά πλεονεκτήματα σε τουρίστες τρίτων χωρών, όπως η δημοσιοποίηση των πλεονεκτημάτων της πλήρους κινητικότητας εντός της Ευρώπης μετά την υπογραφή της Συνθήκης του Σένγκεν[semigr ] τα μέτρα αυτά της Επιτροπής θα πρέπει ακόμα να σεβασθούν τον ερχομό του ενιαίου νομίσματος το οποίο θα δίνει τη δυνατότητα στους τουρίστες να ταξιδεύουν σε διάφορες χώρες χωρίς να προβαίνουν σε αλλαγή νομίσματος, καθώς και την υψηλή ποιότητα και τα πρότυπα της προστασίας των καταναλωτών για όλους τους τουρίστες που ταξιδεύουν στην Ευρώπη[semigr ] θεωρεί ακόμη ότι οι διαφημιστικές εκστρατείες για ιδιαίτερους τουριστικούς προορισμούς σε εθνικό ή περιφερειακό επίπεδο στον ευρωπαϊκό χώρο θα πρέπει να αποτελέσει κατά βάση μέλημα των κρατών μελών και των εθνικών και περιφερειακών τουριστικών τους οργανισμών προκειμένου να διατηρηθεί και να προωθηθεί η πολιτιστική και τουριστική ποικιλομορφία εντός της Ευρώπης[semigr ]

11. καλεί την Επιτροπή να αναγνωρίσει ότι ο τομέας του τουρισμού θα είναι ο πρώτος που θα εισπράξει τις θετικές συνέπειες του ενιαίου νομίσματος και της ζητεί να συνεργασθεί με την τουριστική βιομηχανία για να παρουσιάσει στις τουριστικές αγορές τόσο της Ένωσης όσο και των χωρών εκτός αυτής, τα πλεονεκτήματα του τουρισμού στη ζώνη ευρώ[semigr ]

12. αναμένει με μεγάλο ενδιαφέρον τα αποτελέσματα των προσφάτων μελετών σχετικά με τον αγροτικό, τον αστικό και τον παράκτιο τουρισμό. Είναι πεπεισμένο για το θετικό της προσπαθείας ανάπτυξης εναλλακτικών μορφών τουρισμού ως μέσων περιφερειακής ανάπτυξης ιδιαίτερα στις αγροτικές κοινότητες[semigr ] διαπιστώνει ιδιαιτέρως τη θετική συμβολή του προγράμματος LEADER II στην ανάπτυξη του αγροτικού τουρισμού και εκφράζει την ικανοποίησή του για το γεγονός ότι το πρόγραμμα αυτό ελήφθη υπόψη στα πλαίσια των νέων προτάσεων για τη μεταρρύθμιση των διαρθρωτικών ταμείων[semigr ]

13. χαιρετίζει επίσης το σχέδιο της Επιτροπής που περιλαμβάνεται στη στρατηγική για τη διατήρηση της βιοποικιλότητας να εκπονηθούν διεθνείς οδηγίες για τον αειφόρο τουρισμό και καλεί την Επιτροπή να προβλέψει την ιδιαίτερη προβολή του αειφόρου τουρισμού σε όλα τα υπάρχοντα και μελλοντικά προγράμματα για την προώθηση του τουρισμού στην ΕΕ[semigr ]

14. επισημαίνει ιδιαίτερα τη σημασία του προγράμματος προώθησης του στόχου 5β για τη διατήρηση του τουρισμού στην ύπαιθρο και ζητεί από την Επιτροπή να μεριμνήσει ώστε στα μελλοντικά προγράμματα να λαμβάνεται ιδιαίτερα υπόψη η περιοχή των Άλπεων στο πλαίσιο της πολιτικής των ενισχύσεων[semigr ]

15. ζητεί από την Επιτροπή, τηρώντας την αρχή της επικουρικότητας, να προχωρήσει σε μία δράση που θα συμφωνηθεί μεταξύ των διαφόρων κρατών μελών και που θα προωθήσει την ανταλλαγή εμπειρογνωμόνων όσον αφορά την ανάκτηση και αποκατάσταση της καλλιτεχνικής κληρονομιάς για τουριστικούς σκοπούς, με τη χορήγηση υποτροφιών κατάρτισης και τη δημιουργία διακρατικών δικτύων (όπως το δίκτυο «Europa Traditionae Consortium»).

16. υπογραμμίζει τη σημασία των σημαντικών τουριστικών εκθέσεων υψηλού επιπέδου που πραγματοποιούνται κάθε χρόνο στην Ευρώπη (FITUR, ITB, WTM, BIT...), ως φόρουμ συνάντησης σε ευρωπαϊκό επίπεδο, επιτρέποντας έτσι τη συλλογή στρατηγικών πληροφοριών για τον εν λόγω τομέα σε λογικό κόστος[semigr ] προτείνει, στο πλαίσιο των διαφόρων τουριστικών εκθέσεων, η Επιτροπή να έχει εντονότερη παρουσία, προβάλλοντας την κοινοτική προστιθέμενη αξία στην τουριστική πολιτική και διοργανώνοντας συνεδριάσεις μεταξύ των διαφόρων διοικήσεων (σε ευρωπαϊκό, εθνικό, περιφερειακό και τοπικό επίπεδο), του τομέα και άλλων ενδιαφερομένων μερών, προκειμένου να βελτιωθεί η συνεργασία και ο συντονισμός μεταξύ τους και να μελετηθούν οι ευρωπαϊκές διαστάσεις ενός τομέα σε συνεχή εξέλιξη[semigr ]

17. είναι της άποψης ότι θα πρέπει να δοθεί προτεραιότητα στην ενθάρρυνση των επενδύσεων και της εκπαίδευσης, στην παροχή τηλεματικών υπηρεσιών για την τουριστική βιομηχανία, θεωρώντας ότι η τεχνολογία αυτή έχει ιδιαίτερη σημασία για τις ΜΜΕ και τις τουριστικές επιχειρήσεις που είναι εγκατεστημένες στις απομεμακρυσμένες και νησιωτικές περιοχές[semigr ]

18. καλεί την Επιτροπή να ενισχύσει την επαγγελματική επιμόρφωση ώστε να συμπεριληφθεί η ευαισθητοποίηση του κοινού σχετικά με τα μεσοπρόθεσμα και μακροπρόθεσμα πλεονεκτήματα που έχουν για τον τομέα αυτόν οι διάφορες μορφές αειφόρου τουρισμού, ο οποίος σέβεται τη φύση και την κληρονομιά[semigr ]

19. υπογραμμίζει την ευκαιρία που παρέχεται από την εφαρμοσμένη εκ μέρους της Επιτροπής στρατηγική για την απασχόληση η οποία, στα πλαίσια της συνεργασίας με τις εθνικές κυβερνήσεις, δίνει έμφαση στη σημασία της συνεχούς καταρτίσεως, της βελτιστοποίησης των δυνατοτήτων δημιουργίας θέσεων απασχόλησης που έχει ο τουριστικός τομέας και μεριμνά ώστε οι θέσεις αυτές να διατηρούνται μακροπρόθεσμα παρέχοντας στις ΜΜΕ τα οικονομικά μέσα για να διατηρούν στις τάξεις τους τους υπαλλήλους τους κατά τη διάρκεια της χαμηλής περιόδου, εκπαιδεύοντάς τους[semigr ]

20. χαιρετίζει τη δημιουργία Ομάδας Υψηλού Επιπέδου για τον Τουρισμό και την Απασχόληση και αναμένει να εξετάσει τα συμπεράσματα και τις συστάσεις της[semigr ]

21. χαιρετίζει τις πρωτοβουλίες που αναλήφθηκαν στο πλαίσιο της εφαρμογής των δράσεων που σχεδιάστηκαν σύμφωνα με την ανακοίνωση της Επιτροπής της 27ης Νοεμβρίου 1996 σχετικά με την καταπολέμηση του παιδικού σεξουαλικού τουρισμού[semigr ] αναμένει από την Επιτροπή να εκπονήσει έως το τέλος του 1998 την έκθεση σχετικά με την πρόοδο που σημειώθηκε όσον αφορά την καταπολέμηση αυτής της μορφής τουρισμού[semigr ]

22. καλεί το Συμβούλιο να λάβει υπόψη τις επιπτώσεις για την ανταγωνιστικότητα του ευρωπαϊκού τουρισμού και την ανάπτυξη των απομακρυσμένων περιοχών - υπό τις παρούσες συνθήκες αυξημένης ανταγωνιστικότητας - που θα έχει η έλλειψη συντονισμένων δράσεων και κοινών πολιτικών στον τομέα της επαγγελματικής κινητικότητας, της αποτελεσματικότητας των επικοινωνιών και του μάρκετινγκ καθώς και γενικά της άμεσης αναβάθμισης του τομέα[semigr ]

23. καλεί την Επιτροπή να αναγνωρίσει τη σημασία του τουρισμού ως βιομηχανίας και ιδιαίτερα το ρόλο των ΜΜΕ του τομέα αυτού τόσο στο επίπεδο της απασχόλησης όσο και στο επίπεδο της ανταγωνιστικότητας[semigr ] επιμένει, σχετικώς, ότι είναι ανάγκη να ολοκληρωθεί και να εξασφαλισθεί η εύρυθμη λειτουργία της Ενιαίας Αγοράς, να αναγνωρισθούν τα ιδιαίτερα χαρακτηριστικά των ΜΜΕ και να θεσπισθούν κατάλληλες πολιτικές για τη στήριξή τους[semigr ]

24. ζητεί από την Επιτροπή να προωθήσει την ανταλλαγή των βέλτιστων πρακτικών στον τουριστικό τομέα με τις υποψήφιες προς ένταξη χώρες, καθόσον η δημιουργία επαρκούς τουριστικής υποδομής έχει ζωτική σημασία για την αειφόρο κοινωνική και οικονομική ανάπτυξη των εν λόγω χωρών[semigr ]

25. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Επιτροπή Περιφερειών, τις κυβερνήσεις, τα κοινοβούλια και τους οργανισμούς τουρισμού των κρατών μελών.